GiliGold/VAD_KnessetCorpus huggingface dataset:
מכלוף מיקי זוהר: עכשיו, תראו, אני מבחינתי קיבלתי פנייה מהיועץ המשפטי של הכנסת.
מכלוף מיקי זוהר: והוא אמר לי: מיקי, אני לא רוצה את החקיקה הזאת, תבטל אותה, עושים פלי פה פוטש.
מכלוף מיקי זוהר: תוקפים אותי אישית, פוגעים בשמי הטוב.
רועי פולקמן: אתה עושה את זה, מיקי.
רועי פולקמן: אתה עושה את הפגיעה בשמו הטוב.
איילת נחמיאס ורבין: אתה זה שעושה את זה.
מכלוף מיקי זוהר: אמרתי לו: חברי, היועץ המשפטי של הכנסת, אני לא מתקפל בפני תקשורת.
מכלוף מיקי זוהר: אני הולך עם האמת, כי אני חושב - -
רועי פולקמן: או, זה הסיפור - - - להראות להם.
מיקי לוי: דווקא בגלל האמירה הזו תראה חוט שדרה.
מכלוף מיקי זוהר: - - כי אני חושב שזו חקיקה נכונה, זו חקיקה נכונה.
מיקי לוי: התקשורת היא לא שחקן בבניין הזה.
רועי פולקמן: זה השיקול.
מכלוף מיקי זוהר: לא, כי אמרתי שאני חושב שזו חקיקה נכונה.
מכלוף מיקי זוהר: ואני לא משנה אותה בגלל כתבות של עיתונאים.
מיקי לוי: - - - היא לא ראויה ולא מוסרית.
רועי פולקמן: אתה צודק.
רועי פולקמן: , לא לטוב ולא לרע לא צריך להיות מושפעים מהכתבות האלה.
מכלוף מיקי זוהר: אני לא אעשה את זה.
מכלוף מיקי זוהר: אני גמרתי את החקיקה היום, כפי שהתחייבתי עליה מהיום הראשון, ועכשיו כל אחד יעשה מה שהוא מבין.
מכלוף מיקי זוהר: אבל דבר אחד הציבור בבית יודע, שבכנסת ישראל לא עושים חשבון לתקשורת.
מכלוף מיקי זוהר: שלום, אני מתכבד את ועדת הכנסת.
מכלוף מיקי זוהר: מגוון רחב של נושאים על סדר-היום.
מכלוף מיקי זוהר: הנושא הראשון: פניית יושב-ראש ועדת החוקה, חוק ומשפט בטענת נושא חדש בעת הדיון בהצעת חוק שיפוט בתי דין רבניים (נישואין וגירושין) (תיקון מס' 4) (סמכות בין לאומית בתביעה לגירושין), התשע"ח, בוועדת החוקה, חוק ומשפט.
מכלוף מיקי זוהר: כן, היועצת המשפטית.
מכלוף מיקי זוהר: אני לא רואה פה את המנמק.
אתי בן יוסף: גם מירב הוזמנה.
קריאה: לא, מירב מנהלת ועדה, היא ביקשה שהיא רוצה את זה ברווחה.
מכלוף מיקי זוהר: לא דיברתי על זה עכשיו, זה נושא אחר.
מכלוף מיקי זוהר: אז אני לא רואה פה.
מכלוף מיקי זוהר: כן, גברתי, אנא נמקי, פרטי והסבירי.
תמי סלע: אני תמי, היועצת המשפטית של ועדת החוקה.
תמי סלע: בדיון האחרון בהצעת החוק, שעוסקת בסמכויות השיפוט של בתי הדין הרבניים, וליתר דיוק בהרחבת סמכות השיפוט של בתי הדין הרבניים, וכרגע אנחנו מתמקדים בסיטואציה שבני הזוג נישאו על פי דין תורה ואין להם זיקה ישראל, ורוצים לתת סמכות להתיר את העגינות.
תמי סלע: אגב הפסקה שעוסקת בכך שבני הזוג נישאו על פי דין תורה, עלתה השאלה האם לדייק את הניסוח ולומר שהם נישאו בטקס נישואין על פי דין תורה?
תמי סלע: ואז אני אמרתי שלא נכנסנו לפרטים בישיבה הקודמת, במובן זה שבישיבה הראשונה עסקנו בהיבט העקרוני ובישיבה השנייה נכנסנו לפרטי ההסדרים.
תמי סלע: ואז נטענה הטענה, שהנה זה נושא חדש.
תמי סלע: אני מסבירה שמבחינת הנושא עצמו זה בהחלט מדייק את - - -
מכלוף מיקי זוהר: טוב, אני מבקש לדחות את הטענה של - - -
מרב מיכאלי: אה, זה שלי, הנושא חדש.
תמי סלע: אוקיי, פשוט ניסיתם להסביר, כי לא היית פה.
מרב מיכאלי: תודה רבה, תודה רבה.
מכלוף מיקי זוהר: כן, חברת הכנסת מיכאלי, את טענת את הטענה?
מרב מיכאלי: אני טענתי.
מכלוף מיקי זוהר: אז למה רשום ניסן?
ארבל אסטרחן: יו"ר הוועדה פונה.
מכלוף מיקי זוהר: אה, זו טענה שלך.
מכלוף מיקי זוהר: אז פרטי, הסבירי ונמקי.
מרב מיכאלי: קודם כול, כמו שאמרה היועצת המשפטית, באמת זה לא נדון.
מרב מיכאלי: אני רוצה רגע להגיד על המציאות בוועדת החוקה בדיונים, בוודאי בדיונים טעונים.
מרב מיכאלי: ואני רוצה לתת דוגמה את מה שקרה בדיון האחרון.
מרב מיכאלי: ואנחנו באמת פנינו על זה גם ליושב-ראש הכנסת וגם ליועץ המשפטי, וביקשנו לפסול את ההצבעה, משום שיושב-ראש הוועדה החליט שהוא מצביע, למרות שגם חברת הכנסת גרמן וגם אני ביקשנו לקבל הסברים מהמשנה ליועץ המשפטי לממשלה שישב בדיון.
עליזה לביא: על הדיון הזה?
מרב מיכאלי: לא, בדיון אחר.
מרב מיכאלי: וחבר הכנסת סלומינסקי הבטיח שמיד בתום ההקראה תינתן התשובה.
מרב מיכאלי: אבל אז, במקום לתת את התשובה הוא מיד עבר להצבעה, והתעלם גם מבקשתו של חבר הכנסת דב חנין תוך כדי ההקראה להציע נוסח אחר, לא נתן לו להציג את הנוסח ועבר מיד להצבעה.
מרב מיכאלי: זאת ההתנהלות שקורית פעמים רבות בוועדת החוקה, כשיש דברים שלקואליציה דחוף להעביר כאן ועכשיו, ואותו דבר קרה במקרה הזה.
מרב מיכאלי: דיון סוער מאוד.
מכלוף מיקי זוהר: בחוק הזה?
מרב מיכאלי: דיון סוער מאוד, שיש אליו התנגדות גדולה מאוד מצד האופוזיציה.
מרב מיכאלי: ואז מגיע מצב שלא מגיעים לדון בדברים, והיו"ר דוהר להצבעה, למרות שאנחנו מבקשות בכל זאת ודורשות לברר את הדברים ולדון בהם.
יואל חסון: באמת, היו"ר סלומינסקי מתנהג - - -
פנינה תמנו: גם היו"ר פה דוהר לא מעט פעמים.
יואל חסון: קודם כול, למה את חושבת שהיו"ר הזה הוא דוגמה?
מרב מיכאלי: הוא דורש מהיועצת המשפטית לדלג, בגלל שכבר מבחינתו זה ברור.
מכלוף מיקי זוהר: איזה שמאלן אתה.
מרב מיכאלי: ולכן, אדוני, אני סבורה, שגם אם מבחינת התכנים זה לא מאה אחוז נושא חדש, מבחינת ההתנהלות של הדיון בוועדה זה בוודאי נושא חדש, שלא התאפשר הדיון עליו.
מרב מיכאלי: ולכן אני מתעקשת להחזיר את הנושא לוועדה.
יואל חסון: אני חושב שחבר הכנסת מרב מיכאלי אמרה דברי טעם.
מכלוף מיקי זוהר: חבר הכנסת סלומינסקי, יש לך התנגדות שזה יחזור לדיון בוועדה?
ניסן סלומינסקי: אנחנו מדברים על הנושא של - - -
מכלוף מיקי זוהר: נושא חדש.
עליזה לביא: של טקס הנישואים, נושא חדש.
ניסן סלומינסקי: אז קודם כול, מה פירוש זה יחזור?
ניסן סלומינסקי: אני ממש לא מצליח להבין.
מרב מיכאלי: זה אומר שזה צריך לחזור לדיון בוועדה.
ניסן סלומינסקי: הוצעה הצעה, שלהצעה הזאת, איך שהיא נוסחה, אנחנו התנגדנו כולם.
ניסן סלומינסקי: כולנו התנגדנו.
ניסן סלומינסקי: וקיבלנו החלטה לעשות פיצול ולדון רק בחלק הראשון שלה.
ניסן סלומינסקי: ונוסחה הצעה לחלק הראשון.
ניסן סלומינסקי: ולנושא הזה גם חלק גדול מהאופוזיציה מסכים.
ניסן סלומינסקי: חוץ, אני חושב, ממרב, שהיא יחידה, אני חושב אפילו במפלגתך.
ניסן סלומינסקי: לפחות לי נמסר שבוז'י, דיברו איתו אנשים והוא תומך בזה.
ניסן סלומינסקי: אבל, שוב, זה אתם תעשו את החשבון.
מרב מיכאלי: מה זה משנה מה נמסר?
מרב מיכאלי: זה לא רלוונטי מה נמסר.
מרב מיכאלי: אני הייתי בדיון.
מכלוף מיקי זוהר: הטענות של חברת הכנסת מיכאלי הן לא טענות מהותיות לגבי החקיקה, הן טענות לגבי הליך החקיקה.
ניסן סלומינסקי: מה זה הליך החקיקה?
מכלוף מיקי זוהר: לטענתה הליך החקיקה לא היה תקין, מאחר שלא אפשרת להם יומם.
מכלוף מיקי זוהר: בעצם מיהרת עם החקיקה, לא נתת להן להביע את עמדתן, ולכן הן טוענות לחקיקה לא תקינה.
מכלוף מיקי זוהר: נכון, אני צודק?
מכלוף מיקי זוהר: זו הטענה?
ניסן סלומינסקי: היא מערבבת שני דברים.
ניסן סלומינסקי: הרי יש לנו עוד דיון.
ניסן סלומינסקי: על הצעת החוק של עליזה יש לנו הרי עוד דיון.
מרב מיכאלי: עליזה, אני ממש מצטערת שזה גם בהצעה שלך, אבל מה לעשות, אני מתנגדת לה.
ניסן סלומינסקי: יש לנו הרי עוד דיון בנושא הזה, שבו יגישו את ההצעה מנוסחת, מסודרת.
ניסן סלומינסקי: יהיה זמן גם למי שירצה להגיש הסתייגויות.
ניסן סלומינסקי: ואז תהיה ישיבה שבה יגמרו להקריא ותהיה הצבעה.
ניסן סלומינסקי: ואם יהיו הסתייגויות - - - לא מצליח ממש להבין מה - - -
מכלוף מיקי זוהר: אני רוצה לשאול את היועצת המשפטית, מה יקרה אם נחליט שהבקשה לנושא חדש מאושרת.
מכלוף מיקי זוהר: מה זה אומר.
ארבל אסטרחן: אם יוחלט שזה נושא חדש לא ניתן להכניס את זה להצעת החוק.
מכלוף מיקי זוהר: לא ניתן יהיה להכניס את זה להצעת החוק.
מכלוף מיקי זוהר: זה משהו שאני לא יכול לעשות.
ניסן סלומינסקי: אבל זה הצעת החוק.
עליזה לביא: זו הצעת החוק, אדוני, זה לא נושא חדש.
מכלוף מיקי זוהר: אז לכן אני לא אוכל לאשר את הבקשה, כי זה פשוט משנה את החקיקה.
מרב מיכאלי: לא, יהיה עוד דיון למרות – כשאני ביקשתי - - -
מכלוף מיקי זוהר: לא, אני כן רוצה שיתקיים שם דיון רציני וענייני ומעמיק, אבל אני לא רוצה לשנות את החקיקה.
תמי סלע: הדיון בוועדה טרם הסתיים.
תמי סלע: יש עוד דיון, ולכן אפשר - - -
מכלוף מיקי זוהר: אז זה עוד לא הסתיים?
ניסן סלומינסקי: אמרנו - - -
תמי סלע: אפשר להמשיך את הדיון.
מרב מיכאלי: אני רוצה להבהיר.
מרב מיכאלי: כשאני ביקשתי את הנושא חדש זה היה כשהייתה כוונה לקיים הצבעה.
מרב מיכאלי: אם עומד להיות עוד דיון אז - - -
מכלוף מיקי זוהר: אז יהיה עוד דיון?
מכלוף מיקי זוהר: אני מבקש להצביע נגד הבקשה לטענת נושא חדש.
מרב מיכאלי: אני מושכת אותה, אין צורך.
מכלוף מיקי זוהר: היא מושכת, אז אין צורך להצביע.
החוק הבאות: הצעת חוק העונשין (תיקון – החמרת הענישה בשל תקיפת צוות רפואי), התשע"ח–2018, של חברי הכנסת מירב בן-ארי ואיציק שמולי (פ/5164/20).
מכלוף מיקי זוהר: סעיף 2 לסדר-היום – קביעת ועדה לדיון בהצעות החוק הבאות:
מכלוף מיקי זוהר: הצעת חוק העונשין (תיקון – החמרת הענישה בשל תקיפת צוות רפואי), של חברי הכנסת מירב בן ארי ואיציק שמולי.
מכלוף מיקי זוהר: גברתי היועצת המשפטית, מה דעתך, לאיפה זה צריך ללכת?
ארבל אסטרחן: החמרת ענישה זה תיקון לחוק העונשין.
ארבל אסטרחן: באופן מובהק - - -
מכלוף מיקי זוהר: המציעה מבקשת את ועדת העבודה והרווחה.
ארבל אסטרחן: תיקון לחוק העונשין נדון תמיד בוועדת חוקה.
קריאה: היא רוצה רווחה.
ארבל אסטרחן: אז מה?
ארבל אסטרחן: אבל זה נושא של החמרת ענישה.
ארבל אסטרחן: זו ראיית רוחב של עונשים על תקיפה.
מכלוף מיקי זוהר: סעיף ב': הצעת חוק העונשין - - -
מכלוף מיקי זוהר: אותו הדבר, של חברת הכנסת איילת נחמיאס ורבין.
מכלוף מיקי זוהר: אז נראה, אז כרגע אנחנו לא מצביעים על זה.
מכלוף מיקי זוהר: אני עובר לסעיף 3 – יש פה קוורום?
מכלוף מיקי זוהר: – בקשת חבר הכנסת משה גפני להקדמת הדיון בהצעת חוק התגמולים לנפגעי פעולות איבה (תיקון – זכאות ליתום שהתייתם משני הוריו לאחר גיל 37), התשע"ח–2018, לפני הקריאה הטרומית.
מכלוף מיקי זוהר: חבר הכנסת גפני מבקש בעצם פטור מחובת הנחה.
אתי בן יוסף: הוא אמור לבוא לנמק.
מכלוף מיקי זוהר: גפני אמור היה לבוא להסביר.
יואל חסון: אני רוצה להעיר הערה.
ישראל אייכלר: אדוני היושב-ראש, אני רואה את הסעיף, לא צריך שום הסברים.
ישראל אייכלר: אם מדובר ביתומים, צריך לקדם את החקיקה כמה שיותר מהר, מה הבעיה.
מכלוף מיקי זוהר: אז איפה גפני שיסביר?
מכלוף מיקי זוהר: אפשר לקרוא לגפני לפה להסביר בבקשה, בדחיפות?
מכלוף מיקי זוהר: שיגיע לפה עכשיו.
ארבל אסטרחן: הוועדה כמעט לא נותנת פטורים לטרומית מאז שיש את הסידור להעביר הצעות לוועדת שרים.
מכלוף מיקי זוהר: אז שגפני יבוא לכאן להסביר לנו מדוע.
יואל חסון: אני יכול להגיד משהו?
מכלוף מיקי זוהר: כן, בבקשה, אדוני.
מכלוף מיקי זוהר: אם אפשר קצת שקט.
מכלוף מיקי זוהר: אבל אני צריך הסבר לפי החוק, מה לעשות.
מכלוף מיקי זוהר: רוצה את להסביר?
ישראל אייכלר: למה, אני לא יכול להסביר?
ישראל אייכלר: אני רוצה להסביר.
מכלוף מיקי זוהר: הוא יכול להסביר בשמו?
ארבל אסטרחן: הוא הסמיך אותו?
מכלוף מיקי זוהר: הוא הסמיך אותך?
מכלוף מיקי זוהר: אז תקבל הסמכה ממנו.
ארבל אסטרחן: בקשה של חבר כנסת, הוא צריך להסביר, אלא אם הוא כתב - - -
ישראל אייכלר: רגע, חבר אחר לא יכול להסביר?
מכלוף מיקי זוהר: אם הוא הסמיך אותך רק.
ארבל אסטרחן: הבקשה לפטור היא בקשה חריגה.
ארבל אסטרחן: וצריך להסביר - - -
יואל חסון: אני יכול לקבל את רשות הדיבור, אדוני?
מכלוף מיקי זוהר: כן, קיבלת.
יואל חסון: בלי להתייחס לנושא החוק, אני רוצה לדבר רגע על הפטור.
יואל חסון: עד כמה שאני יודע, גברתי היועצת המשפטית, היה פה איזה סיכום בין האופוזיציה לקואליציה על הנושא של פטורים, ואיזון בנושא של הפטורים.
יואל חסון: אני חשבתי שההסכם הזה, אגב, היה גרוע ביותר.
יואל חסון: ומה שאני רואה בינתיים זה שמוגשים לפה רק פטורים של הממשלה ופטורים של חברי קואליציה.
יואל חסון: ואני לא זוכר מתי אושר פה פטור של חבר אופוזיציה.
יואל חסון: בטח אם תעשה השוואות במדד הפער הוא כזה.
ארבל אסטרחן: כמעט לא היו פטורים בכנסת הזאת.
ארבל אסטרחן: בשתי הכנסות הקודמות בכלל לא היו.
יואל חסון: גברתי היועצת המשפטית, אני רוצה לשאול שאלה.
יואל חסון: אם ההסכם הזה לא עומד, וההסכם הזה אגב בעיניי מפר ופוגע בזכויות של חברי הכנסת ובפעולה הפרלמנטרית שלהם, אז אנא תגידי שזה לא עובד ונחזור למה שהיה פעם קודמת, וכל פטור יגיע להצבעה בוועדת הכנסת, כמו שצריך להיות.
יואל חסון: וחברי הוועדה יוכלו באופן ענייני, כמו שאני אגב רוצה להתייחס לזה עניינית.
יואל חסון: אני לא עכשיו אצביע נגד החוק הזה כי אני ארצה לפגוע באיש קואליציה, כי אני כן מתייחס עניינית לפטור הזה ולמה החוק הזה הוא חשוב.
יואל חסון: אז אני רוצה שיחזרו לנוהל הקודם, אדוני היושב-ראש, אני מבקש שתשקול את זה, לנוהל הקודם שבו כל פטור מוגש לדיון בוועדת הכנסת, וחברי הכנסת באים ודנים עניינית – אתה יודע מה, או לא עניינית בפטור.
יואל חסון: אבל לא בעניין של לחסום הגשת פטור לחלוטין.
ישראל אייכלר: הנה, החתן הגיע.
ישראל אייכלר: רציתי למלא את מקומך אבל אמרו לי שלא.
יואל חסון: לחסום הנחת פטורים לחלוטין, זה לא מקובל עליי.
יואל חסון: לא, אני רוצה התייחסות של היועצת המשפטית.
מכלוף מיקי זוהר: אני חושב שזו החלטה שלי אבל.
יואל חסון: לא, אבל היועצת המשפטית הייתה מעורבת - - -
מכלוף מיקי זוהר: בסדר, אבל בסוף אני צריך להחליט אם אני מסכים להצעה.
יואל חסון: לא רק אתה מחליט, זה כולנו מחליטים, אתה יודע.
מכלוף מיקי זוהר: כולכם.
מכלוף מיקי זוהר: אבל אני בראשכם.
מכלוף מיקי זוהר: כן, חבר הכנסת גפני.
יואל חסון: ראשון בין שווים.
מירב בן ארי: אני יכולה דקה?
מכלוף מיקי זוהר: עוד דקה, להמתין בבקשה.
מכלוף מיקי זוהר: גפני, כן.
מכלוף מיקי זוהר: הוא בדיוק התחיל לדבר.
מכלוף מיקי זוהר: הוא קצת יותר מבוגר ממך.
מירב בן ארי: אני פשוט מנהלת את ועדת החינוך במקום מרגי, ועצרתי את הוועדה.
מכלוף מיקי זוהר: טוב, היועצת המשפטית אומרת שזה צריך להיות בוועדת החוקה.
מירב בן ארי: אוקיי, אז אני רוצה רגע להסביר, כי היה על זה אירוע במליאה, על כל החוק הזה.
מירב בן ארי: החוק הזה הוא שונה לחלוטין מאיך שהוא כתוב.
מירב בן ארי: לחלוטין.
מירב בן ארי: זאת אומרת, ההסכמה שלי בוועדת השרים, שהסכמתי עליה, לא הייתה לי ברירה, זה בעצם לא להחמיר את הענישה.
מירב בן ארי: הענישה נשארת.
מירב בן ארי: לכן היה לי חשוב לי להסביר לך – הענישה נשארת.
מירב בן ארי: מה שאנחנו הולכים לעשות שינוי זה לגבי התחולה של החוק.
מירב בן ארי: עד היום החוק חל רק על עובדי ציבור.
מירב בן ארי: החוק החדש בעצם יגיד שכל עובדי מערכת הבריאות.
מירב בן ארי: לדוגמה, מתנדבי "איחוד הצלה", שהיום לא מוגדרים, רק מד"א מוגדר.
מירב בן ארי: לדוגמה, רופאי שיניים שבכלל לא בחוק, או לדוגמה רופא שהלכת אליו פרטי, והוא לא קשור, הוא לא עובד ציבור.
מירב בן ארי: לכן אין כאן החמרת ענישה, החוק יישאר as is, התחולה היא הרחבה.
מכלוף מיקי זוהר: טיעון מעניין.
מירב בן ארי: למה רצינו ועדת העבודה, הרווחה והבריאות?
מירב בן ארי: כי ביקשו משרד המשפטים שבשביל להרחיב את התחולה, הם רוצים לשמוע את עובדי משרד הבריאות מגיעים, ובעצם מסבירים למה צריך להרחיב את התחולה על העובדים.
מירב בן ארי: ולכן זה לא קשור לחוקה, זה קשור למערכת הבריאות.
יואל חסון: מדהימה, מדהימה.
מכלוף מיקי זוהר: טענה חזקה.
מירב בן ארי: ולכן רצתי מהר מהר, כדי להגיד לכם שאם אני אשאר בחוקה, אני אבזבז את הזמן של הוועדה שם, כי זה לא רלוונטי להחמרת ענישה.
יואל חסון: טוב שרצת.
יואל חסון: תודה שרצת.
יואל חסון: אל תפסיקי לרוץ.
מירב בן ארי: האם את יכולה להעביר את זה לוועדת העבודה, הרווחה והבריאות?
מכלוף מיקי זוהר: מי בעד ועדת העבודה והרווחה?
יואל חסון: שכנעה אותי.
יואל חסון: בעד הבקשה – רוב
יואל חסון: הבקשה להעביר את הצעת חוק העונשין (תיקון – החמרת הענישה בשל תקיפת צוות רפואי), התשע"ח–2018, לוועדת העבודה, הרווחה והבריאות נתקבלה.
מכלוף מיקי זוהר: גם הצעת חוק העונשין של איילת נחמיאס ורבין – כנ"ל, ההצבעה גם לגביה.
יואל חסון: אני מבקש רוויזיה על ההחלטה האחרונה.
יואל חסון: שלא תקבלו הכול בקלות.
מכלוף מיקי זוהר: תבטל את הרוויזיה.
יואל חסון: מבטל.
מכלוף מיקי זוהר: תודה רבה, רוויזיוניסט שכמוך.
מכלוף מיקי זוהר: טוב, חבר הכנסת גפני, כן, בבקשה.
יואל חסון: כן, בוא תשכנע אותנו כמו מירב, בוא נראה אותך, אם יש לך את אותו להט.
רוברט אילטוב: הוא צעיר מדי.
יואל חסון: או שאיבדת את הלהט.
שולי מועלם-רפאלי: הוא לא מספיק שנים פה בשביל לאבד את הלהט.
משה גפני: אדוני היושב-ראש, אנחנו באמצע דיון על רמת הגולן.
מכלוף מיקי זוהר: חשוב.
יואל חסון: להחזיר?
מכלוף מיקי זוהר: מה להחזיר?
מכלוף מיקי זוהר: אין סיכוי.
משה גפני: על התיירות.
יואל חסון: אתה יודע שרמת הגולן מעולם לא הייתה חלק מארץ ישראל ההיסטורית.
ישראל אייכלר: בתקופת דוד המלך זה כן היה.
רוברט אילטוב: אתה מתכוון להחזיר את החלק הסורי?
יואל חסון: אני לא מחזיר כלום.
מכלוף מיקי זוהר: לכבוש חלק מסוריה חזרה לישראל, זה מה שהוא מתכוון.
משה גפני: אנחנו אישרנו במסגרת התקציב, אדוני יושב-ראש הוועדה ורכז הקואליציה בוועדת הכספים, אנחנו אישרנו ליתומים ששני הוריהם נהרגו, בגלל הסיפור של מעלה עקרבים וכמה מקומות כאלה בארץ, היה מדובר על יתומים שגם הגיעו לוועדה, ואנחנו אישרנו להם רק עד גיל 37.
משה גפני: ואנחנו מבקשים עכשיו, פנוי אליי היתומים - - -
מכלוף מיקי זוהר: אדוני יושב-ראש ועדת הכספים, מנין הדחיפות?
מכלוף מיקי זוהר: למה אנחנו צריכים לתת לזה פטור?
מכלוף מיקי זוהר: למה זה לא יכול לחכות בנוהל הרגיל?
משה גפני: כי אם יש אפשרות להעביר את זה, אנחנו צריכים להעביר את זה כבר לפני חודש, לפני חודשיים.
מכלוף מיקי זוהר: אוקיי, אוקיי.
משה גפני: זאת אומרת, הדחיפות היא, אתה תעמוד מול היתומים, אתה גם עמדת מול היתומים, אתה תראה שהדחיפות היא דחיפות.
משה גפני: אני רק מקווה שאכן יהיה את התקציב לעניין הזה, אבל מבחינת הדחיפות זה ודאי דחוף.
משה גפני: אתה תראה את האנשים, עמדה אישה פה במסדרון ובכתה.
משה גפני: היא אומרת: אין לי, אנחנו לא בעניין ואנחנו לא מקבלים כלום, אנחנו נולדנו ככה בלי הורים.
מכלוף מיקי זוהר: טוב, אני נוטה להסכים עם דחיפות העניין.
יואל חסון: אבל אני רוצה התייחסות להערה העקרונית שלי.
מכלוף מיקי זוהר: אני ואתה נשב על זה אחר כך ונחליט, אם אנחנו ממשיכים את הנוהל או לא.
מכלוף מיקי זוהר: אתה כמרכז האופוזיציה, שיש לך עוזר נוסף עכשיו, ואני - - -
דוד ביטן: חבר'ה, אני יכול לעזור לכם טיפה?
מכלוף מיקי זוהר: כן, בטח, תמיד.
דוד ביטן: זה לא רק בעניין של הכנסת.
דוד ביטן: מכיוון שזו ועדת שרים לחקיקה, לפי השיטה הזאת שאפשר להביא כל דבר לוועדת הכנסת, אז אפשר להביא 100 סעיפים לוועדת הכנסת.
ארבל אסטרחן: ככה היה בעבר.
דוד ביטן: ולכן הנוהל הזה הוסדר עם הממשלה, במובן הזה שרק שניים יקבלו פטור.
דוד ביטן: אחרת נשב פה וניתן לכל החוקים פטור, ואז הכול יעבור לוועדת השרים.
ישראל אייכלר: אגב, זה רעיון טוב.
דוד ביטן: זה הסכם בין הממשלה - - - ולכן זו לא החלטה רק שלכם.
דוד ביטן: אתה צריך להתייעץ גם עם שרת המשפטים וגם עם יריב לוין.
מכלוף מיקי זוהר: אז הצבעה לגבי הבקשה לפטור של חבר הכנסת גפני.
מכלוף מיקי זוהר: יש קוורום.
יואל חסון: כולל עליזה.
יואל חסון: עליזה גם נספרת.
יואל חסון: בקשת חה"כ משה גפני להקדמת הדיון בהצעת חוק התגמולים לנפגעי פעולות איבה (תיקון – זכאות ליתום שהתייתם משני הוריו לאחר גיל 37), התשע"ח–2018, לפני הקריאה הטרומית, נתקבלה.
משה גפני: עליזה הצביעה בעד, אני ראיתי.
מכלוף מיקי זוהר: טוב, תודה רבה, חברים, הישיבה נעולה.
מכלוף מיקי זוהר: לפנינו מספר נושאים: א.
מכלוף מיקי זוהר: דיון בהמלצת הוועדה הציבורית לקביעת שכר ותשלומים אחרים לחברי כנסת בנושאים הבאים: - תשלומי לינה לחברי כנסת ויועצים פרלמנטאריים ואש"ל ליועצים הפרלמנטאריים.
מכלוף מיקי זוהר: - מימון יועץ פרלמנטארי רביעי לחבר כנסת, שהיועץ שלו חולה במחלה קשה.
מכלוף מיקי זוהר: לגבי הדיון הזה, אנחנו נאשר את זה היום, אבל בכוונתי לבצע שינוי בתקנון הכנסת אשר יעגן את הסוגיה באופן קבוע כדי לא להימצא בסיטואציה כזו בעתיד.
ארבל אסטרחן: ההחלטה היא עקרונית, לא על מישהו מסוים.
מכלוף מיקי זוהר: ההחלטה עקרונית, אז אנחנו רוצים לעגן אותה בתקנון הכנסת.
מכלוף מיקי זוהר: היא כבר מעוגנת בתקנון הכנסת?
מכלוף מיקי זוהר: תכף תסביר את זה היועצת המשפטית, יכול להיות שנפתרה הבעיה.
מכלוף מיקי זוהר: - מימון יועץ פרלמנטארי רביעי ליושב-ראש הקואליציה ומרכז סיעות האופוזיציה.
מכלוף מיקי זוהר: הצעת חוק הכנסת (תיקון מס' 46) התשע"ח-2018 - הכנה לקריאה שניה ושלישית.
מכלוף מיקי זוהר: בקשת הממשלה להקדמת דיון בהצעת חוק שחרור על תנאי ממאסר (תיקון מס' 18), לפני קריאה ראשונה.
מכלוף מיקי זוהר: בקשת חבר הכנסת גפני להקדמת דיון.
מכלוף מיקי זוהר: יכול להיות שאת זה אנחנו לא צריכים להביא לפטור כי יש החלטת ממשלה וזה כבר יגיע לוועדת שרים, כך שהסעיף הזה יורד מסדר היום.
מכלוף מיקי זוהר: חילופי אישים בוועדות המשותפות.
מכלוף מיקי זוהר: אני מודיע מראש שסדר הדיון לא יהיה כפי שמופיע בסדר היום.
מכלוף מיקי זוהר: זה הזמן להצעות לסדר.
מכלוף מיקי זוהר: חברת הכנסת ורבין בבקשה.
איילת נחמיאס ורבין: אני רוצה לבקש שסעיף ב' לא יעלה לדיון היום.
איילת נחמיאס ורבין: אני רוצה שנדון בינינו בכלל על האופן בו הנושא הזה בא לעולם.
איילת נחמיאס ורבין: העמקתי בו אחרי הדיון, הגעתי לעשר הדקות האחרונות בדיון הקודם וחלק מהדברים היו בסוג של אי סדר.
איילת נחמיאס ורבין: לדעתי זה דבר מהותי ומשמעותי.
איילת נחמיאס ורבין: קראתי את הפרוטוקול בדיעבד וחלק מהדברים שהעלית יש להם משמעות וחשיבות אבל הם צפו בצורה לא נכונה ואני רוצה לבקש שהנושא הזה לא יעלה לדיון היום.
מכלוף מיקי זוהר: שמעתי את עמדתך.
מכלוף מיקי זוהר: הנושא יידון ונצביע עליו היום.
מכלוף מיקי זוהר: אני מאוד מקווה שבמה
מכלוף מיקי זוהר: לך הדיון תוכלי לתרום באופן משמעותי לשיח ותוכלי לנסות לשכנע אותנו למה לא.
מכלוף מיקי זוהר: אני מתכוון לנסות לשכנע אותך למה כן.
איילת נחמיאס ורבין: מסתובבים נוסחים נוספים בכנסת שלא הגיעו לחברי הכנסת בנושא הזה.
מכלוף מיקי זוהר: יש נוסח סופי שמונח היום על שולחן הכנסת.
איילת נחמיאס ורבין: חד משמעית לא נכון.
מכלוף מיקי זוהר: יש נוסח סופי שיונח היום בפני כל חברי הכנסת.
איילת נחמיאס ורבין: מה זאת אומרת יונח היום?
איילת נחמיאס ורבין: אני יודעת שיש נוסח שמסתובב בכנסת, בין היועצים המשפטיים - - -
מכלוף מיקי זוהר: יש את הצעת החוק המקורית ויש נוסח שאני רוצה לקדם היום.
איילת נחמיאס ורבין: מה זאת אומרת רוצה לקדם את הנוסח היום מבלי שראינו אותו?
מכלוף מיקי זוהר: את תראי אותו.
מכלוף מיקי זוהר: אנחנו מדברים על נושא ב', נושא גמלתו של היועץ המשפטי לכנסת.
מכלוף מיקי זוהר: נסיים קודם את הנושא של מימון יועץ פרלמנטארי רביעי לחבר כנסת שהיועץ שלו במחלה קשה.
מכלוף מיקי זוהר: אלא אם חברת הכנסת אבקסיס תחליט שהיא נשארת לדיון על גמלתו של היועץ המשפטי ואחר כך נעבור לנושא שלה?
מכלוף מיקי זוהר: או שמא את רוצה שנתחיל עם הנושא שלך כדי שתוכלי להתפנות לעבודתך לקראת הבחירות הבאות?
אורלי לוי אבקסיס: אני אשמח מאוד אם תחליטו לדון כפי שמופיע בסדר היום, לדון קודם בנושא שלשמו באתי לכאן.
מכלוף מיקי זוהר: היועצת המשפטית של הוועדה תסביר את ההמלצה שאגב, חבר הכנסת אמסלם, יושב-ראש הקואליציה, מעוגנת בתקנון הכנסת.
אורלי לוי אבקסיס: זה לא בדיוק מעוגן בתקנון הכנסת, הוא צודק שהוא מביע חשש.
ארבל אסטרחן: פנתה חברת הכנסת אורלי לוי אבקסיס לוועדה הציבורית ותיארה מקרה קשה שקרה בלשכתה, שאחת היועצות הפרלמנטאריות שלה חלתה במחלה קשה, עוברת טיפולים קשים ולא יכולה למלא את עבודתה באופן המלא והרגיל.
ארבל אסטרחן: חשוב לחברת הכנסת וכן לעוזרת להמשיך לעבוד, להיות פעילה וקשורה ללשכה, גם אם היא מתקשה לבצע את זה באופן רגיל ולהגיע באופן שוטף לכנסת.
ארבל אסטרחן: בנסיבות המיוחדות האלה היא בקשה לאשר לה להעסיק יועץ פרלמנטארי רביעי לתקופה מוגבלת.
ארבל אסטרחן: הוועדה דנה בעניין והבינה שמדובר, כמו שכתוב בהמלצה שמונחת לפניכם, מדובר בסוגיה רגישה, חריגה שמחייבת פתרון אנושי שחורג מהכללים הרגילים.
ארבל אסטרחן: כמובן שההמלצה לא יכולה לגעת אך ורק בלשכה מסוימת של חברת כנסת מסוימת, ההמלצה היא רוחבית.
ארבל אסטרחן: לכן ההמלצה שמונחת בפניכם קובעת שייעשה תיקון להחלטת שכר חברי הכנסת הענקות ותשלומים ומוצע להוסיף להחלטת שכר חברי הכנסת הוראה שיהיה זכאי ליועץ פרלמנטארי רביעי גם חבר כנסת שיועצו הפרלמנטארי חלה במחלה קשה שאינה מאפשרת לו לבצע את עבודתו באופן רגיל.
ארבל אסטרחן: הוא ימשיך לעבוד אבל לא יכול לעבוד באופן רגיל, לאחר שקיבל אישור מראש מאת הוועדה הציבורית ולתקופה שתקבע.
ארבל אסטרחן: העסקה כזאת תעשה במקרים חריגים בלבד.
ארבל אסטרחן: כלומר, אם תתקבל ההמלצה העקרונית הזאת, חברת הכנסת תוכל לפנות לוועדה הציבורית ולקבל אישור נקודתי למקרה הזה, לתקופה שתקבע הוועדה.
ארבל אסטרחן: אני רוצה לציין שלאור החריגות של העניין, כי בכל זאת זה המשך תשלום משכורת מלאה לעובד שלא עובד באופן מלא ומתן יועץ פרלמנטארי רביעי, שכמו שאתם מכירים מהנושאים האחרים שעולים פה שזה לא דבר רגיל.
ארבל אסטרחן: מומלץ כרגע שכל ההמלצה הזאת תהיה כהוראת שעה לכנסת ה-20.
ארבל אסטרחן: מהסיבות שאמרתי כרגע.
אורלי לוי אבקסיס: משיקולי חשבות.
דוד אמסלם: זה דבר מאוד טריוויאלי מבחינתי, אנושי.
דוד אמסלם: בן אדם שחולה במחלה קשה בוודאי לא מפטרים אותו בעת הזאת, למרות שיש אנשים שזה בכלל לא מעניין אותם.
דוד אמסלם: אני מבקש להסדיר את זה באופן קבוע בכנסת.
דוד אמסלם: אני מניח שאם לכל אחד חלילה היה קורה דבר כזה היה צריך שמישהו יבין אותו, גם ככה הוא כבר נמצא בתחתית ונאבק על חייו.
דוד אמסלם: אם הוא היה במקום עבודה מסודר הוא היה יוצא לחופשה, אם היה גומר את ימי החופשה שלו, אז היו הולכים לעובדים האחרים ומביאים לו מבנק החופשות.
דוד אמסלם: זה הדבר האנושי הבסיסי ביותר.
דוד אמסלם: לכן אני מבקש להביא הצעה, הכוונה לא לעכב את זה, אבל צריך להסדיר את זה כי אני מקווה שאף אחד לא יעמוד בזה, אבל אם חלילה קורה, אנחנו בסוף בני אדם.
דוד אמסלם: שלא יקומו עכשיו כל הצבועים ויגידו שזה מיותר.
פנינה תמנו: למה אתה מתחיל ישר עם צבועים.
איילת נחמיאס ורבין: אנחנו נתמוך בהחלטה קבועה.
פנינה תמנו: זו צריכה להיות הוראה קבועה אבל כל מקרה לגופו.
מכלוף מיקי זוהר: אני מבקש שנאשר את זה כהוראה קבועה.
עליזה לביא: במהלך צוק איתן, היו רבים מהעוזרים והעוזרות שלנו במילואים.
עליזה לביא: שתי העוזרות שלי היו במילואים בצוק איתן, אני מדברת על מילואים, לא אפשרו לנו לקחת עוזרים פרלמנטאריים לחודש או חודשיים.
ארבל אסטרחן: ההחלטה תוקנה לגבי מילואים ויש אפשרות להעסיק - - -
עליזה לביא: מתי ההחלטה תוקנה?
ארבל אסטרחן: יכול להיות שאחרי צוק איתן.
ארבל אסטרחן: אני אבדוק ואומר לך.
חיים אבידור: עובד שיוצא למילואים מעל שבוע אפשר להביא לו מחליף.
עליזה לביא: זה לא מה שאמרת לנו בצוק איתן.
חיים אבידור: זה תוקן.
עליזה לביא: אני מבקשת לדעת ממתי ולמה אנחנו לא מעודכנים?
ארבל אסטרחן: אלה החלטות שמתקבלות - - -
עליזה לביא: אז תעדכנו.
אורלי לוי אבקסיס: אדוני היושב-ראש, חברי חברי הכנסת, יושב-ראש הקואליציה.
אורלי לוי אבקסיס: אני כל כך שמחה לשמוע את הקולות בוועדת הכנסת מפי החברים, כמה הדרישה של לפטר בשעת משבר כזו היא לא אנושית, זה דבר שהוא לא מובן מאליו.
אורלי לוי אבקסיס: על פניו זה היה צריך להיות בקונצנזוס, העוזרת הפרלמנטרית שלי ואני נקלענו לסיטואציה שהיה בה משהו מיסטי.
אורלי לוי אבקסיס: שבוע לפני כן היינו בוועדת הבריאות שאפילו לא תכננו להיות בה, בנוגע לגילאי הביניים, אותם צעירים שנופלים למחלת הסרטן ונשארים חשופים כי אף אחד לא נותן את דעתו להם.
אורלי לוי אבקסיס: יש את ההתייחסות הברורה כאשר מדובר בילדים וכאשר מדובר במבוגרים, אבל בתקופת הביניים, העלו שם לקונות, בעיות, קשיים, פיזיים ומנטאליים, למשל בהתמודדות מול המחלה כאשר הוא מפוטר ממקום עבודתו.
אורלי לוי אבקסיס: לצערי הרב לא עבר שבוע והתבשרנו שהמחלה תקפה גם את העוזרת שלי, צעירה נמרצת, חרוצה, מוכשרת, בגיל 28 באמצע החיים, כשכל התכנונים לפניה, היא מתבשרת שהיא חולה בסרטן שמצריך טיפולים כימותראפיים אלימים שלא מאפשרים לה להגיע למקום העבודה כי המערכת החיסונית שלה תיפגע יחד עם תופעות לוואי נוספות.
אורלי לוי אבקסיס: כאשר היא עמדה מולי ואמרה לי, עד שהגעתי למקום עבודה שהיא כל כך אוהבת, המחשבה שאני צריכה לעזוב אותה לא בגלל שאני לא בסדר אלא בגלל שאני במשבר בריאותי, ישבתי מולה ולא הבנתי מאיפה זה מגיע.
אורלי לוי אבקסיס: היה ברור לי ואמרתי לה שיהיה ברור גם לה, שדבר כזה לא יעבור לסדר היום.